Edmund Blair Leighton

Edmund Blair Leighton (Londres, 1853ko irailaren 21a — Ibidem, 1922ko irailaren 1a) Erromantizismo eta Prerrafaelismorekin lotutako margolari britainiarra izan zen. Erretratugile trebea zen.https://artsandculture.google.com/entity/edmund-blair-leighton/m08v_c9?hl=es

 Biografia 
Edmund Blair Leighton Londresen jaio zen, 1853an. Aita, Charles Blair Leighton, erretratugilea zen eta 1953-1954 artean bere lanak Royal Academy erakundean erakutsi zituen. Edmund Blair Leightonek University College Schoolen ikasi zuen, Royal Academyn sartu baino lehen. 

Leighton 21 urte zituela hasi zen margotzen, eta Royal Academy Schoolen hezi zen. 1878an erakutsi zuen lehen aldiz han. 

1885ean Katherine Nashekin ezkondu zen eta seme-alaba izan zituzten. 1878tik 1920 arte urtero Royal Academin erakusketa egin zuen.https://web.archive.org/web/20080603054229/http://www.victorianartinbritain.co.uk/biog/blair%20leighton.htm 1922an hil zen. Bere lanak, bereziki, Bristol City Museumen eta Leeds City Art Galleryn ikus daitezke.https://www.burlington.co.uk/artist-biography/edmund-blair-leighton.html 

 Estiloa 
Bere lanak gai historikoetakoak ziren gehien batean, edo, batez ere, gai erromantiko oso adierazkorrekoak eta errealismoz beteak. Erretratugile trebea zen, eta margolari bikain eta perfekzionistatzat jotzen zuten, ia argazki-emaitzekin.https://historia-arte.com/artistas/edmund-blair-leighton Lehen planoan, batez ere nobleziako emakumeak irudikatzen zituen, grekoen antzeko ezaugarriak zituztenak. Bere protagonistak emakume dotoreak ziren, aurpegiko hazpegi delikatuak eta feminitate bizia zituztenak. Emakume horiek Erdi Aroko paisaietan edo barnealdeetan kokatzen ziren, baita ere Viktoriar Aroan.https://espiritudelarte.wordpress.com/2023/04/15/edmund-blair-leighton-1853-1922/ 

Ikusleek asko miresten zuten haren lanak. Atsegin hartzen zuten garai idealizatu bateko bere margolan erromantikoak.https://www.reddit.com/r/museum/comments/tbncvo/edmund_blair_leighton_18521922_to_arms/?rdt=34957 Bere lanak sarritan "E.B.L." inizialekin zinatzen zituen.

 Iruditegia 

 Erreferentziak 

 Kanpo estekak 
 :Edmund Blair Leightonen margolaneei buruzko bideoa.

Kategoria:Londrestarrak
Kategoria:XIX. mendeko margolariak
Kategoria:Erromantizismoko margolariak
Kategoria:Prerrafaelismoko margolariak
Kategoria:Ingalaterrako margolariak
Kategoria:Londresen hildakoak
Kategoria:XX. mendeko margolariak
Kategoria:Erretratugileak